অস্ট্রেলিয়ার মাটিতে ইতিহাস সৃষ্টি করল টিম ইন্ডিয়া। এই প্রথম সেখানে টেস্ট সিরিজ জিতল ভারত। বৃষ্টির জন্য বিঘ্নিত হয় সিডনি টেস্ট। যার ফলে ২-১ টেস্ট সিরিজ জিতলেন বিরাট কোহলিরা। ম্যান অফ দ্য ম্যাচ নির্বাচিত হলেন চেতেশ্বর পূজারা। এই সিরিজে সব থেকে বেশি রান করেছেন তিনি। 

এই বিষয়ে অন্যান্য খবর

‘গুরু’ ধোনির রেকর্ড চূর্ণ ঋষভের ব্যাটে, বিস্ফোরক ব্যাটিংয়ে সিডনি জয়


প্রথম টেস্টে পূজারার সেঞ্চুরি জয়ের পথে নিয়ে যায় ভারতকে। দ্বিতীয় টেস্টে অস্ট্রেলিয়া ১৪৬ রানে হারায় ভারতকে। তৃতীয় টেস্টে ফের জয়ের পথে ফেরে ভারত। চতুর্থ টেস্ট বৃষ্টির জন্য বিঘ্নিত হয়ে যাওয়ায় সিরিজ জিতে ইতিহাস গড়ল বিরাট কোহলি বিগ্রেড। প্রসঙ্গত, এই সিরিজে ভারতকে ফেভারিট হিসেবে ধরেছিলেন বিশেষজ্ঞরা।
এই জয়ের ফলে টিম ইন্ডিয়াকে শুভেচ্ছাবার্তা জানিয়েছে অনেকেই। জয়ের আনন্দে উচ্ছ্বসিত হয়ে টুইট করেছেন মুখ্যমন্ত্রী মমতা বন্দ্যোপাধ্যায়ও।
 

Congratulations. Today, the Indian cricket team wins its first ever Test series in Australia. This is a historic achievement. We are proud of you
— Mamata Banerjee (@MamataOfficial) January 7, 2019